
Obec Košolná (ďalej len „obec“) v súlade s § 4 ods. 3 písm. c) a § 6 ods. 1 zákona č. 369/1990 Zb. o obecnom zriadení v.z.n.p. (ďalej len „zákon č. 369/1990 Zb.“) a § 2 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov v.z.n.p. (ďalej len „zákon č. 447/2015 Z. z.“) vydáva toto

všeobecne záväzné nariadenie obce Košolná č. 3/2021
(ďalej len „VZN“).


Článok 1
Úvodné ustanovenie 

	VZN sa v katastrálnom území obce (k.ú. Košolná) ustanovuje miestny poplatok za rozvoj (ďalej len „poplatok za rozvoj“).

Článok 2
Sadzba poplatku za rozvoj

	Sadzba poplatku za rozvoj je 35 € za každý aj začatý m2 podlahovej plochy nadzemnej časti stavby pre nižšie uvedené stavby (§ 7 ods. 2 zákona č. 447/2015 Z. z.):
a) stavby na bývanie,
b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
c) priemyselné stavby a stavby využívané na skladovanie vrátane stavieb na vlastnú administratívu,
d) stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou,
e) ostatné stavby.

Sadzba poplatku za rozvoj podľa tohto článku VZN sa uplatňuje jednotne pre celé územie obce - katastrálne územie Košolná, pričom skutočnosť, či sa pozemok, na ktorom sa zrealizovala stavba podľa § 7 ods. 2 zákona č. 447/2015 Z. z., nachádza v intraviláne alebo extraviláne obce, nie je na účely VZN relevantná. Územie obce pozostáva len z 1 katastrálneho územia - k. ú. Košolná.

Článok 3
Použitie výnosu z poplatku za rozvoj

	Výnos z poplatku za rozvoj je príjmom rozpočtu obce. 

Článok 4
Zverejnenie použitia výnosu 

Obec najmenej raz ročne zverejní na úradnej tabuli obce a webovom sídle obce informácie o výške výnosu z poplatku za rozvoj a jeho použití v členení použitia výnosov podľa realizovaných projektov.


Článok 5
Zrušovacie a spoločné ustanovenie

[bookmark: _GoBack]	Dňom nadobudnutia účinnosti VZN sa ruší Všeobecne záväzné nariadenie obce 	Košolná č. 02/2020 o miestnom poplatku za rozvoj, ktoré nadobudlo účinnosť dňa 	01.01.2021.

	V otázkach	neupravených odlišne VZN platia subsidiárne ustanovenia zákona č. 447/2015 Z.z. a ustanovenia osobitných právnych predpisov.
	
Článok 6
Záverečné ustanovenia

1. VZN bolo schválené Obecným zastupiteľstvom obce dňa ………………. uznesením č. …………………
2. VZN bolo vyhlásené (v zmysle § 6 ods. 8 zákona č. 369/1990 Zb.) na úradnej tabuli obce a webovom sídle obce. 
3. VZN nadobúda účinnosť (v zmysle § 7 ods. 4 zákona č. 447/2015 Z. z.) dňa 01.01.2022. 



PhDr. Martin Halaksa, PhD.
                                                                                                           starosta obce
	

